Friheten

Friheten er ei avis utgjeven annakvar veke av Norges Kommunistiske Parti (NKP).

 Historie 

Friheten vart etablert som illegal avis i oktober 1941. Avisa kom kvar veke fram til 1944, deretter sjeldnare inntil frekvensen steig mot slutten av krigen. Friheten vart truleg trykt i til saman 2 millionar eksemplar under andre verdskrig, med eit opplag hausten 1944 på vel 20 000.

Frå mai 1945 vart Friheten dagsavis, og erstatta Arbeideren som hovudorganet til NKP. Hausten var opplaget mellom 130 000 og 170 000. På denne tida var avisa ei kort stund den nest største i landet. Nedgangen kom raskt, mellom anna fordi avisa måtte leggja om frå morgonavis til ettermiddagsavis da Arbeiderbladet ikkje lenger ville trykkja avisa. Alt i 1947 var opplaget nede i 30 000.

Oppslutninga om NKP fall, og det gjorde også interessa for Friheten, som var dagsavis fram til 1967. Avisa vart så ei vekeavis fram til 1977, då avisa byrja å koma to gonger i veka. Hausten 1989 kom den neste krisa og talet på utgjevingar gjekk ned til ei i veka. I 1992 mista avisa pressestøtta på grunn av at dei hadde problem med at ho ikkje vart gjeve ut ofte nok. Dette førte til at Friheten gjekk konkurs. Ein annan grunn til krisa i avisa var ein strid mellom leiinga i NKP og redaktøren i Friheten om avisa skulle vera eit partiorgan eller fylgje ei meir sjølvstendig line. Friheten heldt fram med sporadiske utgjevingar, til dels som månadsavis. Avisa opplevde ei gjenoppliving då ho fekk pressestøtte att frå 1996, og har kome ut som vekeavis til no. Produksjonen av avisa er for det meste dugnadsarbeid.

Nettutgåva av Friheten vart etablert i 1998. Opplaget på papiravisa ligg på rundt 1500 eksemplar. Ansvarleg redaktør er Harald Reppesgaard (2010).

 Ansvarleg redaktør 
 Christian Gottlieb Hilt 1941-1942
 Erling Heiestad 1942
 Ola Hofmo 1942
 Kåre Selnes 1942-1943
 Jul Kvale 1943-1944
 Adelstein Haugen og Otto Sommerstad 1944-1945
 Kjell Kviberg 1945-1946
 Jørgen Herman Vogt 1946-1958
 Reidar T. Larsen 1958-1965
 Jørgen Herman Vogt 1965-1967 Reidar T. Larsen og Arne Jørgensen 1967-1968
 Arne Jørgensen 1968-1990
 Tore Fossgård 1990-1991
 Veikko Keteli 1991-1992
 Bjørn Kjønli 1992
 Hans Petter Hansen  1992
 Bjørn Kjønli 1992
 Harald Syvertsen 1992-1994
 Hans Petter Hansen]1994-2010
 Harald Reppesgaard 2010-2022
 Odd Jarl Gerhardsen 2022-
Ansvarlege nettredaktørar
 Hans Berger 1998–2004
 Willy Similä 2004–2006
 Øyvind Haraldsvik 2007–2009
 Petter Konrad Sandvik 2009-2020
 Ingen pr 2021

 Kjelder
 Artikkel på bokmålswikipedia

 Bakgrunnsstoff 
 Friheten.no
 Friheten i Store Norske Leksikon

Kategori:Norske aviser etter namn
Kategori:Aviser i Oslo
Kategori:Skipingar i 1941
Kategori:Norske partiaviser